# Møtereferat fra FAU ved Jessheim skole og ressurssenter

Dato: 06.05.2020
Tid: 1900-2100
Sted: Via Teams

Tilstede: 16 personer

**SAKER:**

**Trafikkgruppa**

* Søknad om fartsdumper er sendt. Her er det også støtte fra kommunens representat i SU.
* Det skal utarbeides ny parkeringsstrategi ifra kommunen – i den forbindelse det skal gjøres befaring ifm parkering/drop-off sammen med politikere. Ønsker å få dette gjennomført før sommeren.
* Det er ikke nok parkering til de ansatte, de parkerer også i drop-off-sonen. Kan det være aktuelt med ansattparkering på området bak skolen, på tomtene mellom 7.trinn og Sørenstua?
* Kan det være aktuelt å flytte dumphusken og utvide parkeringsplassen?
* Er det mulig å lage 2 dropoff-soner?
* Hoppensprettbussen tar stor plass i drop-off-sone
* Søppelskuret gir dårlig sikt fra Leiv Holthes vei, når bussene kjører inn/ut der i det mange kommer gående/syklende.
* Oppfordre alle til å gå/sykle til skolen, for dermed å redusere antall biler som er inne på området i forbindelse med henting og levering, her kommer det Transpondermelding .
* «Gå-til-skolen-aksjon» er aktuelt, men alle trinn må være tilbake på skolen før det gjennomføres. Tar sikte på å arrangere det på høsten, dermed kan informasjon og gode vaner også nå frem til de nye førsteklassingene.

**Læring- og miljø- og trivselsgruppa:**

 Rusforebyggende foredrag for 7.trinn ble dessverre avlyst.

**Nytt fra KFU**.

* Referat fra sist møte kan leses her: <https://sru.ullensaker.kommune.no/api/utvalg/10/moter/3609/dokumenter/1>
* Sårbare barn – er de tatt vare på i god nok grad i disse dager? Kommunen hadde tilbud på skolen også i påsken, selv om ingen benyttet seg av dette.
* De har bedt kommunen følge mer opp på 9A-saker, og se dette opp imot elevundersøkelsen.
* Lærernormen: JSR ligger godt an og har dekning på lærernormen på alle trinn, men dette gjelder ikke alle andre skolene i kommunen.
* Hjemmeskole og tilbakevending til skolen – innspill fra klassene?

**Hjemmeskole og tilbakevending til skolen – innspill fra klassene?**

* Mange syntes det har gått greit med hjemmeskole og tilbakevending til skolen, for de som har fått lov til det. Det er tross alt en uvant situasjon for alle, og det har vært mye godt arbeid med planer og informasjon.
* Det er veldig individuelt hvordan man har opplevd hjemmeskole.
* For noen har det vært stressende med hektisk og full timeplan, der ungene har trengt mye hjelp og støtte.
* På noen trinn har det vært ulike plattformer og informasjonskanaler, og endel å sette seg inn i, både for elevene og foreldrene.
* En del har savnet fellesopplegg/samling/undervisning til 1., 5.trinn, 7.trinn. Mens 2. og 4. og 6.trinn har hatt endel av dette.
* Det virker som det har vært veldig varierende fra trinn til trinn, har det vært manglende føringer fra skolen eller retningslinjene? De burde kanskje ha litt mer felles agenda, ser ut som det er store ulikheter når det gjelder hva de lærer og hvordan.
* Timeantallet til hvertfall 4.trinn er nå redusert i forhold til hvilket timeantall de skulle hatt. Vil dette taes igjen? Er det snakk om utvidet skole utover mot sommeren?
* Dersom skolene blir stengt igjen, er det viktig at de gir skoletilbud til de som ikke har taklet hjemmeskole så godt. Og får vi fanget opp de sårbare barna?
* De som fortsatt har hjemmeskole pga ulike hensyn, hvordan skal det gjøres ift kartleggingsprøvene?
* Det må gjerne gjennomføres evaluering direkte fra skolen til hver enkelt familie.

**Melkepengene**

* Det ble et overskudd av melkepengeordningen når skolen var stengt.
* Disse pengene har gått til FAU, som igjen skal gå til elevene. Disse tenker vi kan brukes til noe hyggelig for elevene, dette får bli til høsten når vi vet litt mer om hvilke restriksjoner som kommer. Festkomiteen involveres.

**17. mai**

* Ullensaker kommune ønsker at man feirer 17.mai hjemme og har retningslinjer om at det ikke skal være skolearrangementer, det vil etter avtale med kommunen og rektor bli:
	+ Flaggheising ved Sørenstua utføres av 17. maikomiteen.
	+ Pynting av skolen, som henger oppe til 18. mai, slik at barna som er tilbake på skolen får glede av det.

**SU-møte 12.mai, noen som har saker å ta opp?**

* De sårbare barna i forbindelse med stengt skole, fanges de opp? Det kan bli mange uker skolegang uten noe læring på enkelte elever. Hva skjer mot sommeren, evt hvis skolene stenges igjen.
* Skolens uteområde på kveldstid – slåssing/narkotika, politiet ikke har kapasitet.
* Vi ble tidligere informert om varslingssaken, hva skjer videre?
* Svømming: tapte timer må huskes på når det blir mulig å gjennomføre svømming igjen.

**Valg til neste års styre i FAU utsettes til høstens første møte.**

 Sittende FAU-representanter fortsetter helst frem til foreldremøter blir gjennomført, slik at det er lettere å få gjennomført valg.

* **Innmeldte saker fra klassene**
**Skolens område utenfor åpningstid** (Jan Erik): Det har nylig vært en episode i skolegården utenfor skolens åpningstid. Det var en samling barn fra 12 og oppover, som drev med fightclub/slåssing med tøff vold og filming av dette. Politiet hadde ikke kapasitet til å komme. Det er ikke trygt for barn å oppholde seg skolen på kveldstid. Her må informasjon ut til foreldre og elever, samt politikere. Dette taes videre til SU og KFU.

**Eventuelt**

 **7.trinn** – håper det åpner seg en løsning for avslutning. Det er mulig dette må løses klassevis. Håper også det blir mulig for de å gjennomføre Tusenfryd-turen. Dersom det blir mulig å gjennomføre Tusenfrydturen, dekkes buss til Tusenfryd fra FAU, til tross for at kiosksalget på 17. mai er avlyst.

|  |  |
| --- | --- |
|  |  |
|  |  |

**God sommer!**

**Neste møte i FAU: dato kommer**

Randi Mæhla Hoel
Referent i FAU